अमीर लोगों को केंद्र सरकार बना रही और अमीर: जोगा
बठिंडा|सीपीआई काप्रांतीय कार्यकारिणी सदस्य जगजीत सिंह जोगा ने कहा कि केंद्र की मोदी सरकार सांसदों के भत्ते वेतन दुगने करके उन लोगों को अमीर बना रही है जो पहले से ही अमीर हैं जबकि गरीबों के बारे में कुछ नहीं सोचा जा रहा। वेतन वृद्धि की कड़ी निंदा करते हुए जोगा ने कहा कि भाजपा ने चुनाव प्रचार के दौरान गरीबों के उत्थान की बात की थी लेकिन सत्ता में आते ही गरीबों के उत्थान के बजाए सरकार अपने सांसदों का ही उत्थान करने में जुट गई है। सांसदों के वेतन भत्ते 1.40 लाख से बढ़ाकर 2.80 लाख रुपये कर दिए गए हैं। उन्होंने कहा कि सरकार आम लोगों पर विभिन्न प्रकार के टैक्स लगाकर उनसे पैसा एकत्र कर रही है जबकि उक्त पैसा अपने मंत्रियों को वितरित किया जा रहा है। सी.पी.आई. की 90वीं स्थापना दिवस के अवसर पर संबोधन करते हुए का.जोगा ने कहा कि बाजार में कच्चे तेल की कीमतें लगातार गिर रही हैं लेकिन इसका फायदा लोगों को देने के बजाए तेल कंपनियों को दिया जा रहा है। इस अवसर पर जीत सिंह पित्थो, एडवोकेट सुरजीत सिंह सोही, बलकरन सिंह बराड़, जसवीर कौर सरां, काका सिंह, जंग सिंह तग्गड़ आदि ने भी वेतन वृद्धि की निंदा की।
hin_Deva hin_Deva